**DELO NA DOMU 23.3. – 27.3.**

Pozdravljeni, pošiljamo vam gradivo za ta teden. V kolikor nimate tiskalnika, brez skrbi, si naloge le preberite, jih prerišete ali prepišete v zvezek ali na list papirja… Če katerega izmed zvezkov nimaš doma, lahko naloge rešuješ, pišeš, lepiš… v katerikoli drug zvezek, liste shranjuješ v mapo. Delo si prilagodite po svoje in razporedite čez cel teden. Veselo na delo 😉

**SLOVENŠČINA:**

* **Velika tiskana črka D**
* zapiši veliko tiskano črko **D** v zvezek, črko D čez 2 vrstici, nekaj besed, ki se pričnejo na črko D
* v zvezek zapiši besede ali povedi, ki so sestavljene iz črk, ki smo se jih letos že učili, lahko tudi v obliki nareka, ki ti ga narekujejo starši: A, D, E, I, J, K, L, M, N, O, R, T, U, V – iz vseh že poznanih črk lahko sestaviš kakšno zanimivo zgodbico in jo zapišeš v zvezek
* reši vaje v delovnem zvezku za opismenjevanje na strani 36 in 37
* Zabavne družabne igre za utrjevanje črk:

\* Na listek zapiši vse že naučene črke. Eden izmed igralcev izžreba črko in se spomni besedo na to črko. Če zmore lahko besedo tudi zapiše na listek. Sedaj imamo tri možnosti: ali besedo opisujemo, rišemo ali pokažemo z gibi (po sistemu igre activity)- kdor prvi ugane besedo nadaljuje z igro.

\* Na listek zapiši vse že naučene črke. Igralci imajo pred seboj vsak svoj list papirja z vnaprej pripravljenimi štirimi stolpci: ime, žival, predmet in rastlina ter svinčnik. Prvi v krogu izžreba črko in jo položi na mizo. Vsak igralec čim hitreje izpolni svojo tabelo, kjer se morajo besede pričeti na izžrebano črko (npr. T: TINE, TIGER, TABLA, TELOH) – besede lahko tudi rišete, spremenite in popestrite pravila, dodate npr. mesto, hrib in pri tem uporabite zemljevid Slovenije.

* branje zgodbe L. Kovačič: **Najmočnejši fantek na svetu**
* naj ti starši še enkrat preberejo zgodbo Najmočnejši fantek na svetu. Skupaj smo jo že brali in izdelali kamišibaj. Zgodbo nato čimbolj tekoče, slovnično pravilno, doživeto…pripoveduj še ti.

**+ branje najmanj 10 min dnevno** (podpis staršev na liste za spremljanje branja ali v katerikoli zvezek) – starši pa ti vsak dan lahko berejo pravljice, revije, enciklopedije…

**MATEMATIKA**

* Delovni zvezek na straneh 54, 55, 60, 61 (utrjevanje)
* Matematične igre: <https://m.youtube.com/watch?v=lUND0UArnJY>

Igrajte se tudi igre Človek ne jezi se, Štiri v vrsto, Enko…

**SPOZNAVANJE OKOLJA**

* **VREMENSKI KOLEDAR:** dnevno spremljaj in opazuj vreme (učni list)
* branje zgodbe o **Koronavirusu**: <https://minirokice.si/pravljica-o-koronavirusu/>

starši naj ti preberejo pravljico in se ob njej pogovorite o trenutni situaciji, da boš lažje razumel-a zakaj smo doma, zakaj je potrebno skrbeti za osebno higieno, zakaj se kar naenkrat ne smemo več družiti, kakšne so lahko posledice obolenja…

Sedaj pa izvedi še poskus: **Znebimo se virusov** (poper) – izvedi poskus, šele nato si poglej spodnji video…postopek:

* V globok krožnik ali posodico za kosmiče nalij vodo
* Po vrhu potresi črni mleti poper - viruse
* Potopi prst v posodo z vodo in poprom - Kaj se zgodi?
* Vzemi prst iz vode in ga celega premaži z detergentom, prilom, milom za roke… sedaj še enkrat potopi prst v posodo z vodo in poprom - Kaj se zgodi?
* Ugotovitev: poper predstavlja viruse, uspešno se ji znebimo, če ……………….

<http://navihancki.si/magicni-trik-s-poprom/>

* **Skrbite za osebno higieno** in **zdravje:** Umivajte si zobe in telo, pijte vodo, čim več se gibajte in smejte 😊

**ŠPO:** Če se le da, pojdite na sprehod v gozd, na svež zrak in na sonček. Lahko pa si postaviš tudi poligon na prostem ali v stanovanju: sonožni poskoki po stopnicah navzgor, plazenje pod stoli in mizami, hoja po vseh štirih okoli ovir, poskoki po eni nogi…, prepričani sva, da imaš idej na pretek 😊

**LUM:** Izdelaj voščilnico, nariši risbico… mamici za materinski dan

**GUM:** Med pospravljanjem, sprehodom… ponovi pesmice, ki smo se jih letos učili (Burja piha, Jaz imam pa goslice, En ten tenera, Bele snežinke, Nesreča, Tri luže…). Poslušajte zvoke okoli sebe: odprite okna, sprehodite se v naravo in zaprite oči ter prisluhnite vsemu kar slišite.

**ANGLEŠČINA:**

**Ponovimo: FOREST ANIMALS (gozdne živali)**, <https://www.youtube.com/watch?v=7N3sD9R5sLU>

poslušaj, poskušaj si zapomniti vsaj tri izraze za živali (nekaj smo se jih učili že v šoli), gibaj se tako kot otroci na posnetku, poslušaj in poskušaj peti zraven

**Ponovimo: WEATHER (vreme)**, Poslušaj pesem HOW'S THE WEATHER SONG: <https://www.youtube.com/watch?v=I8GeA3anPdo>

Poj zraven. Poskušaj se spomniti, kako smo se gibali. Če se ne spomniš, si izmisli svoje gibe za sončno vreme, vetrovno itd.

**Oglej si risanko: Peppa Pig Snow**, <https://www.youtube.com/watch?v=RbKPdwBOPF8>

Dobro poslušaj (poskušaj si zapomniti tri nove besede) in po ogledu odgovori na spodnja vprašanja: Zakaj sta bila Pepa in Jure navdušena, česa sta se razveselila? Zakaj je Jure jokal, ko sta se igrala? Zakaj je očeta Pujsa na koncu risanke zeblo? Si si zapomnil tri nove besede? Katere? Povej jih.

**Pošiljamo ti še nekaj idej za popestritev časa, čeprav vemo, da jih imaš zagotovo dovolj:**

Pravljice za lahko noč: <https://podcasti.si/lahko-noc-otroci/>

Lutkovne predstave:

* Ti loviš! <https://vimeo.com/111609318>
* Štiri črne mravljice <https://vimeo.com/102036933>
* Različne lutkovne predstave na RTV: <https://4d.rtvslo.si/oddaja/lutkovna_predstava/173251139?fbclid=IwAR01d7F1hCt5oJkdVYrgUqKS9AQ9MyEaAtAaBlWNWpO99NDxolh0x-udzs0>

Risanke: <https://www.lahkonocnice.si/sodelovanja/risanka>

Brezplačna aplikacija KOBI za učenje branja: <https://kobiapp.io/sl/blog/brezplacen-dostop-do-kobi-aplikacije/?fbclid=IwAR1JK17Ypnl8CoIxMKs03KjWCwbLA8pCyO6jT1wXM0Q0q6zNQnMvGNbqW1c>

Dežela Lilibi in Šolska ulica: <https://www.lilibi.si/>

Interaktivne zabavne vaje za slovenščino, matematiko, spoznavanje okolja… <https://interaktivne-vaje.si/index.html>